সাধারণ বৈশিষ্ট্য প্রকার:
দ্রুতগতি সম্পন্ন টহল নৌযানওজন:
২৭ টনদৈর্ঘ্য:
১৮.০৪ মিটার (৫৯.২ ফু)প্রস্থ:
৫.০০ মিটার (১৬.৪০ ফু)গভীরতা:
০.৯৭৩ মিটার (৩.১৯ ফু)প্রচালনশক্তি:

* ২ × ৯৮৫ অশ্বশক্তি (৭৩৫ কিওয়াট) ম্যান ডি২৮৬৮ এলই ৪২৬ ডিজেল ইঞ্জিন (জার্মানি);
* ২ × জেডএফ ৫০০ রেশিও:১.১২৫:১ গিয়ারবক্স (জার্মানি);
* ২ × হ্যামিল্টন জেট এইচজে৪০৩ ওয়াটারজেট প্রপালশন (মার্কিন যুক্তরাষ্ট্র)

গতিবেগ:
৩০ নট (৫৬ কিমি/ঘ; ৩৫ মা/ঘ) (সর্বোচ্চ)সীমা:
৩০০ নটিক্যাল মাইল (৫৬০ কিমি; ৩৫০ মা)ধারণক্ষমতা:
১২ জনসেন্সর এবং  
কার্যপদ্ধতি:

* ১ × আইকম এমআর-১০১০আর২ মেরিন র‍্যাডার (জাপান);
* ১ × এসসি-আর৪০ রাডোম স্ক্যানার (২ ফিট);
* ১ × ডিজিপিএস রিসিভার (মার্কিন যুক্তরাষ্ট্র);
* ১ × সাউন্ড ভেলোসিটি প্রোফাইলার (যুক্তরাজ্য);
* ১ × ডাইকো টি-১৩০এসএল; স্টেইনার নেভিগেটর প্রো ৭×৫০ চৌম্বকীয় কম্পাস (জাপান);
* ১ × ফুরুনো জিপি-১৭০ জিপিএস রিসিভার;
* ১ × ইকো সাউন্ডার (কোডেন সিভিএস-১২৬);
* ১ × রাডার অ্যাঙ্গেল ইন্ডিকেটর;
* ১ × আইকম আইসি-এম৫০৬ ভিএইচএফ সেট;
* ১ × আইকম আইসি-এম২৫ পোর্টেবল ভিএইচএফ;
* ৩ × ভিএইচএফ ওয়াকিটকি সেট (আইকম/মটোরোলা)

রণসজ্জা:

* ১ × টাইপ ৫৬ ১২.৭মিমি বিমান-বিধ্বংসী মেশিনগান;
* ২ × বিডি-০৮ ৭.৬২মিমি মেশিনগান

|}

ইতিহাস
------

সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এনহ্যান্সমেন্ট অব অপারেশনাল ক্যাপাবিলিটি অব বাংলাদেশ কোস্ট গার্ড শীর্ষক প্রকল্পের আওতায় ৬টি হাই স্পিড বোট নির্মাণের জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড-এর সাথে গত ২৬ ডিসেম্বর, ২০১৬ সালে চুক্তি স্বাক্ষরিত হয়। ১ আগস্ট, ২০১৮ সালে কিল লেয়িং এর মাধ্যমে আনুষ্ঠানিক ভাবে নির্মাণ কাজের উদ্বোধন করা হয়। নৌযানসমূহ নির্মাণে প্রয়োজনীয় নকশা সরবরাহ করে বকসা মেরিন ডিজাইন, মার্কিন যুক্তরাষ্ট্র। সম্পূর্ণ প্রকল্প ব্যবস্থাপনার দায়িত্বে ছিলো মাল্টিবিম কর্পোরেশন, মার্কিন যুক্তরাষ্ট্র এবং প্রকল্প বাস্তবায়নে অংশীদার হিসেবে ছিলো সেলেস্টিয়াল টেক লিমিটেড, বাংলাদেশ। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভ্যারিটাস (বিভি) এর নীতিমালা অনুসরন করে নৌযানসমূহ নির্মাণ করা হয়।

পরবর্তীতে ১০ জানুয়ারি, ২০২২ সালে ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক নির্মাণকৃত ৬টি নৌযান কোস্ট গার্ডের নিকোট হস্তান্তর করা হয়। অনুষ্ঠানে বাংলাদেশ কোস্ট গার্ড বাহিনীর তৎকালীন মাননীয় মহাপরিচালক রিয়ার এডমিরাল আশরাফুল হক চৌধুরী, এনডিইউ, এএফডব্লিউসি, পিএসসি, বিএন, প্রধান অতিথি হিসেবে উপস্থিত ছিলেন। ডিইডব্লিউ লিঃ এর কনস্ট্রাকসন সাইটে প্রতিষ্ঠানের ব্যবস্থাপনা পরিচালক অনুষ্ঠানটির সভাপতিত্ব করেন। উক্ত অনুষ্ঠানে মাননীয় প্রধান অতিথি আইপিভি এবং বোটসমূহের হস্তান্তর কার্য সুসম্পন্ন করেন। উল্লেখ্য, আন্তর্জাতিক মান সম্পন্ন এরূপ যুদ্ধজাহাজ এবং হাই স্পিড বোট নির্মাণ আমাদের দেশের জাহাজ নির্মাণ প্রতিষ্ঠানের জন্য একটি উল্লেখযোগ্য ঘটনা। এর ফলে একদিকে যেমন দেশীয় শিল্প প্রতিষ্ঠানের দক্ষতা ও সক্ষমতা বৃদ্ধি পাবে, অন্যদিকে জাতীয় অর্থনীতিতে বিশেষ অবদান রাখবে।

বৈশিষ্ট্য ও যান্ত্রিক কাঠামো
----------------------------

বিসিজি হাই স্পিড বোট-লার্জ (ডিইডব্লিউ) নৌযানের দৈর্ঘ্য ১৮.০৪ মিটার (৫৯.২ ফু), প্রস্হ ৫ মিটার (১৬ ফু), গভীরতা ০.৯৭৩ মিটার (৩.১৯ ফু) এবং ওজন ২৭ টন।

নৌযানে প্রচালনশক্তি হিসেবে রয়েছে: 

* ২টি ৯৮৫ অশ্বশক্তি (৭৩৫ কিওয়াট) ম্যান ডি২৮৬৮ এলই ৪২৬ ডিজেল ইঞ্জিন (জার্মানি);
* ২টি জেডএফ ৫০০ রেশিও:১.১২৫:১ গিয়ারবক্স (জার্মানি);
* ২টি হ্যামিল্টন জেট এইচজে৪০৩ ওয়াটারজেট প্রপালশন (মার্কিন যুক্তরাষ্ট্র)।

নৌযানের সর্বোচ্চ গতিবেগ ঘন্টায় ৩০ নট (৫৬ কিমি/ঘ; ৩৫ মা/ঘ)। এছাড়াও নৌযানসমূহ সি স্টেট-৪ মাত্রায় ১২ জন আরোহী নিয়ে একনাগাড়ে ৩০০ নটিক্যাল মাইল (৫৬০ কিমি; ৩৫০ মা) বিস্তীর্ণ সমুদ্র এলাকা জুড়ে অভিযান পরিচালনা করতে পারে এবং সি স্টেট-৬ মাত্রা অবধি টিকে থাকতে সক্ষম। সেন্সর এবং কার্যপদ্ধতি হিসেবে রয়েছে: 

* ১টি আইকম এমআর-১০১০আর২ মেরিন র‍্যাডার (জাপান);
* ১টি এসসি-আর৪০ রাডোম স্ক্যানার (২ ফিট);
* ১টি ডিজিপিএস রিসিভার (মার্কিন যুক্তরাষ্ট্র);
* ১টি সাউন্ড ভেলোসিটি প্রোফাইলার (যুক্তরাজ্য);
* ১টি ডাইকো টি-১৩০এসএল; স্টেইনার নেভিগেটর প্রো ৭×৫০ চৌম্বকীয় কম্পাস (জাপান);
* ১টি ফুরুনো জিপি-১৭০ জিপিএস রিসিভার;
* ১টি ইকো সাউন্ডার (কোডেন সিভিএস-১২৬);
* ১টি রাডার অ্যাঙ্গেল ইন্ডিকেটর;
* ১টি আইকম আইসি-এম৫০৬ ভিএইচএফ সেট;
* ১টি আইকম আইসি-এম২৫ পোর্টেবল ভিএইচএফ;
* ৩টি ভিএইচএফ ওয়াকিটকি সেট (আইকম/মটোরোলা)।

নৌযানের কর্মকর্তা এবং নাবিকদের জন্য রয়েছে:

* ১টি কেবিন (কর্মকর্তার জন্য);
* ১টি কেবিন (নাবিকদের জন্য- ৪টি বেডসহ);
* ১টি কেবিন (অতিথিদের জন্য)।

প্রতিটি কেবিন রান্না, খাবার এবং বিনোদনের জন্য উপযুক্ত আসবাবপত্র এবং জিনিসপত্র সহ সজ্জিত।

রণসজ্জা
-------

বিসিজি হাই স্পিড বোট-লার্জ (ডিইডব্লিউ) নৌযানের আকার আয়তন অপেক্ষাকৃত ছোট হলেও এর সক্ষমতা আধুনিক বিশ্বে ব্যবহৃত সর্বাধুনিক প্রযুক্তিসমৃদ্ধ। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:

* ১টি টাইপ ৫৬ ১২.৭ মিমি বিমান-বিধ্বংসী মেশিনগান।
* ২টি বিডি-০৮ ৭.৬২মিমি মেশিনগান।

তথ্যসূত্র
---------

প্রবেশদ্বার: বাংলাদেশ বাংলাদেশ সামরিক বাহিনী